ردو السلام

ردو السلام اغنيه مصريه الفها سيد مرسى و لحنها بليغ حمدى و غنتها عفاف راضى

 كلمات 
ردو السلام.. الا السلام دا غالى

ردو السلام و ماتطلعوش ف العالى

ياسلام

ردو السلام و ما تجرحوش إحساسى

و فكرونى عملت إيه لو ناسى

و ريحونى دانتو أهلى و ناسى

وللا المرار ف شرعكو أحلا لى

ردو السلام و ماتبعدوش و تعالو

وما تزعلوش من كلمتين انقالو

دا عيش وملح و عمر تانى بحاله

بس الزمان عمره ما غنا لى

ردو السلام و كفايه غلبتونى

ردو السلام و كفايه توهتونى

و اللى شافونى تاهو لما شافونى

قالو يا عينى علا سهر الليالى

ردو السلام و اتكلمو ياحبابى

ردو السلام وللا عاجبكو عذابى

يا هلترا هتعدوا يوم علا بابى

وللا الأوان قال للزمان و انا مالى

ردو السلام وللا السلام دا غالى

ردو السلام و ما تطلعوش ف العالى

ياسلام
مصادر

تصنيف:اغانى عفاف راضى
تصنيف:اغانى باللغه المصريه
تصنيف:كلمات اغانى